[{"text_idx": "#000004", "text": "Media (Di\u0301li),Governu kria lei ba eleisaun\nprezidensia\u0301l hodi fo\u0301 subsi\u0301diu ba kandidatura ne\u2019ebe\u0301 konkore iha eleisaun\nprezidensia\u0301l, votu ida hetan dollar 4, husi kandidatu 16 ne\u2019ebe\u0301 konkere iha\nelisaun Prezidensia\u0301l sei hetan vantagen wainhira hetan apoiantes barak."}, {"text_idx": "#000005", "text": "Governu konsidera osan ne\u2019e hanesan subsidiu ba\nkandidatu sira, maibe\u0301 liga ba infranstutura iha base nebe sei hakdasak, karik\nGovernu iha planu ne\u2019ebe\u0301 diak osan hirak ne\u2019e sei bele utiliza ba dezemvolve\ninfrastrutura, liu liu iha a\u0301rea edukasaun, estrdada, sau\u0301de no seluk tan."}, {"text_idx": "#000007", "text": "Nia afirma,ne\u2019ebe\u0301 mak parlamentu nasiona\u0301l aprova\nona, maibe\u0301 tanba sa maka la tau prerioridade ba infrantutura, tanba subsidiu\nne\u2019e habokur deit ema balun."}, {"text_idx": "#000008", "text": "\u201cHa\u2019u nia haree, ne\u2019e la\u2019o\u0301s perspetiva akade\u0301miku\nde\u2019it, maibe\u0301 ne\u2019e lei eleitora\u0301l mak hatuur ona, ka lei eleitora\u0301l fo\u0301 dalan ba\neleito\u0301r sira ne\u2019ebe\u0301 maka fo\u0301 sira nia konfiansa ba iha kandidatu Prezidente\nRepu\u0301blika peri\u0301odu 2022-2027, enkuantu kandidatu prezidente repu\u0301blika ida, manan\nka la manan\u201d, dehan Tiago Madeira Carvalho ba jornalista sira iha kampus UNTL, tersa,"}, {"text_idx": "#000009", "text": "Maibe\u0301 nia hetan votu 5000 ou 6000 kalkula dollar 4\nUSD, ne\u2019e hetan ona osan hira, nusa osan bo\u2019ot hanesan ne\u2019e investe deit ba\nseto\u0301r infraestrutura ne\u2019ebe\u0301 mak oras ne\u2019e la\u2019o hakdasak hela ne\u2019e, duke investe\nba poli\u0301tika hodi habokur de\u2019it ema ida"}, {"text_idx": "#000010", "text": "\u201cNasaun sira iha Europa ne\u2019eba\u0301 ita akompan\u0303a, sira\nne\u2019eba\u0301 adopta sistema demokra\u0301sia, maibe\u0301 la hanesan ho ita nian, ita nian\ndemokrasia, maibe\u0301 fo\u0301 liberdade, entaun ema hotu-hotu iha direitu hodi\nkandidatu-an ba prezidente repu\u0301blika\u201d, nia kompara."}, {"text_idx": "#000011", "text": "Iha fatin hanesan, Sandra da Costa Lay konsidera\nsubsidiu 4 dolar ne\u2019e fo\u0301 oportunidade ba sidadaun sira ne\u2019ebe\u0301 iha kapasidade\nbele ba kandidatu-an ba Prezidente Repu\u0301blika peri\u0301odu 2022 to\u2019o 2027."}, {"text_idx": "#000013", "text": "Tanba sa\u0301 ha\u2019u dehan hanesan ne\u2019e, tanba dala-barak\nkandidatura sira fiar sira nia apoiante ka sira nia militante no sira mo\u0301s iha\nosan atu investe ba iha atividade kampan\u0303a ninian. Tanba sira fiar katak governu\nsei reembolsa fali sira nia osan liu fali ida ne\u2019ebe\u0301 mak sira gastu, nia haktuir."}, {"text_idx": "#000014", "text": "Tuir loos osan ne\u2019ebe\u0301 iha karik investe ba seto\u0301r\nedukasaun, sau\u0301de ou fo\u0301 ba komunidade sira ne\u2019ebe\u0301 mak sei halerik hela ba hela\nfatin no haha\u0301n ne\u2019e, maibe\u0301 ba fo\u0301 fali ba ema sira ne\u2019ebe\u0301 mak hakarak ba\nkandidatu-an ba prezidente, se kandidatu mak nia manan, nia mak sei moris di\u2019ak,"}, {"text_idx": "#000015", "text": "Alende ne\u2019e, Juliana Mira da Piedade hateten, hanesan povu sente triste ho subsi\u0301diu ne\u2019ebe\u0301\nmaka governu fo\u0301 ba kandidatura sira votu ida sei hetan dollar 4 USD."}, {"text_idx": "#000016", "text": "\u201cNu\u2019udar povu baibain, kuandu rona kona-ba subsi\u0301diu\nne\u2019ebe\u0301 governu atu fo\u0301 ba kandidatu kada votu ida dollar 4 USD."}, {"text_idx": "#000017", "text": "\u201c ha\u2019u triste tebe-tebes, ami povu ki\u2019ik sira\nservisu maka hetan dollar 4 USD ne\u2019e, balu la hetan liu, Sa tan kandidatu\nna\u2019in-16 ne\u2019e maka hetan hotu votu, governu aloka ona osan hira mak ba ida ne\u2019e\u201d,"}, {"text_idx": "#000018", "text": "Maibe\u0301 governu la hanoin, ema ne\u2019ebe\u0301 maka hakarak\nkandidatu-an ne\u2019e, osan iha maka ba kandidatu ninia-an ba ne\u2019e, se osan laiha"}, {"text_idx": "#000019", "text": "Osan iha maka ida idak prepara sira nia atributu\nkampan\u0303a, aluga karreta no buat seluk tan ba kampan\u0303a nian ne\u2019e."}, {"text_idx": "#000020", "text": "\u201cAmi nu\u2019udar povu ki\u2019ik sujere de\u2019it, se governu\nosan iha tau fali ba halo buat seluk, estrada sei aat, povu balu seidauk asesu\neletrisidade, bee moos, sau\u0301de no edukasaun, maibe\u0301 la hanoin fo\u0301 nafatin ba ema\nsira ne\u2019ebe\u0301 mak riku tiha ona, fo\u0301 tan halo riku liu tan\u201d, nia ko\u2019alia."}, {"text_idx": "#000021", "text": "Nune\u2019e mo\u0301s Bruno Soares Saldanha nu\u2019udar tipu defisie\u0301nsia\nfi\u0301ziku dehan, nusa maka governu la tau atensaun harii hospital inkluzivu no\nedukasaun inkluzivu ba defisie\u0301nsia sira, osan dollar 4 USD hodi selu fali votu\nne\u2019ebe\u0301 maka povu sira ba fo\u0301 ne\u2019e hodi hariku kandidatu sira."}, {"text_idx": "#000022", "text": "\u201cHa\u2019u hakarak sujere de\u2019it katak, nusa maka governu\nla tau prioridade ba povu Timor- Leste ne\u2019ebe\u0301 maka sei moris kiak hela de\u2019it,\nnusa maka la harii ospita\u0301l inkluzivu no edukasaun inkluzivu ba ema ho\ndefisie\u0301nsia mo\u0301s bele asesu ba, la\u2019o\u0301s fo\u0301 ba ema ida rua de\u2019it hodi hariku-an\u201d,"}, {"text_idx": "#000023", "text": "Povu barak iha area rurais sei moris kiak no mukit,\ndala-ruma han hemu mo\u0301s sei araska hela, tanba sa osan ne\u2019e la sirkula deit ba"}, {"text_idx": "#000024", "text": "Rozalia Teresa Pereira hatete, kandidatu sira ne\u2019ebe\u0301\nmaka hetan osan hosi votante sira kada votu hetan dollar 4 USD, ne\u2019e hamahar\ndeit kandidatu sira nia bolsu laran."}, {"text_idx": "#000025", "text": "\u201cBa kandidatura sira ne\u2019ebe\u0301 maka hetan osan husi\nkada votu ne\u2019e, tuir ha\u2019u nia haree tinan lima-lima osan ne\u2019ebe\u0301 maka fo\u0301 ba\nkandidatu sira ne\u2019e, maibe\u0301 laiha dezenvolvimentu ruma hosi osan ne\u2019ebe\u0301 maka\nsira hetan ne\u2019e\u201d, nia haktuir."}, {"text_idx": "#000027", "text": "\u201cKlaru katak, orsamentu ne\u2019e iha signifikante,\nhanesan ita boot sira hatene, ita nia rain iha problema kronikus uitoan kona-ba\nbee saniamentu, edukasaun, saude no agrikultura ne\u2019ebe\u0301 maka to\u2019o ohin loron"}, {"text_idx": "#000028", "text": "NGO Lao Hamutuk relata buat sira ne\u2019e hotu soke\nprosesamentu demokratika iha Timor-Leste, maibe\u0301 prioridade primeiru sei diskuti\nliuhosi tempu ba tempu hodi bele hare asuntu ida ne\u2019e."}, {"text_idx": "#000029", "text": "Maibe\u0301 kandidatu sira presiza vizaun ne\u2019ebe\u0301 ba tempu\nnaruk atu harii Timor-Leste ninia dezenvolvimentu ida ne\u2019ebe sustentavel liu."}, {"text_idx": "#000030", "text": "\u201cPrezidente Repu\u0301blika kontribui atu Timor-Leste\nhetan dalan ne\u2019ebe\u0301 seguru liu atu dezenvolve ita nia rain\u201d, nia esplika."}, {"text_idx": "#000031", "text": "Klaru kata Prezidente Repu\u0301blika la\u2019o\u0301s kargu\nezekutivu, maibe\u0301 nia iha kompete\u0301nsia lobuk ne\u2019ebe\u0301 bele halo liu-liu relasaun ho\norsamentu jera\u0301l estadu no lei sira prezidente autoridade atu halo komunikasaun."}, {"text_idx": "#000032", "text": "Kuandu nia mo\u0301s iha autoridade atu veta kuandu nia\nkonsidera katak proposta orsamental sira la benefisia ba povu, entaun nia iha\nespasu natoon atu diskute ho governu atu nego\u0301sia atividade sira ne\u2019e."}, {"text_idx": "#000033", "text": "Valor subsi\u0301diu ne\u2019e poli\u0301tika governu nian ne\u2019ebe\nkontribui ba kadidatu sira bele la\u2019o ho di\u2019ak, soke kandidatu sira uza\norsamentu ne\u2019e halo nusa, ne\u2019e Komisaun Nasiona\u0301l Eleisoens (CNE) mak iha"}, {"text_idx": "#000034", "text": "Atu halo fiskalizasaun no mo\u0301s haree sira nia\nkontabilidade uza duni ka lae no uza oinsa\u0301, CNE maka iha autoridade no mo\u0301s\nparlametu nasaiona\u0301l ne\u2019ebe\u0301 aprova sira iha aktividade hodi halo fiskalizasaun."}, {"text_idx": "#000035", "text": "La\u2019o Hamutuk hanoin katak prosesu demokrasia\nimportante, la\u2019o\u0301s tenke fo\u0301 osan, maibe\u0301 karik governu iha osan atu apoiu sira,\nema la kandidatu-an bazeia ba osan laiha, maibe\u0301 sira iha vizaun balu ne\u2019ebe\u0301 atu"}, {"text_idx": "#000036", "text": "\u201cTanba ne\u2019e kona-ba osan, ne\u2019e CNE mak iha\nautoridade, ami nia esperansa katak, orsamentus sira ne\u2019e ajuda kandidatu sira\nbele halo servisu di\u2019ak liu\u201d, nia tenik."}, {"text_idx": "#000037", "text": "Kadidatu sira la\u2019o\u0301s objetivu atu manan de\u2019it, maibe\u0301\nkadidatu sira bele uza palku poli\u0301tika ne\u2019ebe\u0301 iha atu lori asuntu importante\nne\u2019e atu kondus Timor-Leste ninia destinu iha futuru."}, {"text_idx": "#000038", "text": "Kadidatu sira bele lori asuntu sira ne\u2019ebe\u0301 Timor-Leste haluha kona-ba produsaun iha rai\nlaran, kona-ba importasaun, kona-ba konseitu dezenvolvimentu, problema hanesan\nmal nutrisaun, probreza no dezenpregu."}, {"text_idx": "#000039", "text": "Buat sira ne\u2019e hotu konseitu jeral PR bele kadidatu\nPR bele lori sai husi palku poli\u0301tiku, agora ne\u2019e mai atu sira bele hetan ideias\nbarak liu tan hosi pu\u0301bliku no pu\u0301bliku bele ajuda ou estimula opiniaun pu\u0301bliku."}, {"text_idx": "#000040", "text": "\u201cIha aspetu seguransa no defeza ida ne\u2019ebe\u0301 metin no\nmo\u0301s ita bele ikudra ita nia-an ba iha reziaun no global oinsa\u0301 lori asuntu\nimportante sira hanesan ne\u2019e ba halo diskusaun iha palku poli\u0301tiku duke diskuti\nkoba-ba funu ka la funu, kona-ba se\u0301 maka matenek, se maka lae no se mak"}, {"text_idx": "#000041", "text": "Maibe\u0301 buat ne\u2019ebe mak liu ne\u2019e liu ona, agora ne\u2019e\natu haree oinsa\u0301 bele kontribui TL bele hetan dalan ida ne\u2019ebe\u0301 seguru liu hodi"}, {"text_idx": "#000043", "text": "\u201cHa\u2019u hanoin orsamentu subsi\u0301diu ne\u2019ebe\u0301 maka governu\natu fo\u0301 ba kandidatu sira bazeia ba lei anterior, ho objetivu atu hili ita nia\nna\u2019i ulun Prezidente Repu\u0301blika Demokra\u0301tika Timor-Leste nian."}, {"text_idx": "#000044", "text": "Tanba ne\u2019e,importante mak ita tenke hetan kandidatu ne\u2019ebe\u0301\nkualidade no lori unidade nasiona\u0301l, garantia soberanu estadu no sai aman ba\nnasaun, ne\u2019ebe\u0301 subsi\u0301diu ne\u2019e la sai kestaun\u201d, nia informa."}, {"text_idx": "#000045", "text": "Nia akresenta tanba ne\u2019e, tinan lima-lima iha\neleisaun Prezidensia\u0301l dala ida hodi hili prezidente foun, no mo\u0301s kuandu hala\u2019o\neleisaun prezidensia\u0301l tenke iha kustu no ba eleisaun parlamenta\u0301r mo\u0301s hanesan,\nalokasaun orsamentu hira-hira ne\u2019e, la\u2019o\u0301s atu sai fali kestaun, maibe\u0301 ne\u2019e\nhanesan kustu ida nasaun tenke asegura hodi hetan lider ne\u2019ebe\u0301 di\u2019ak tuir povu\nnia refere\u0301nsia no tuir povu nia hakarak."}, {"text_idx": "#000047", "text": "\u201cTanba ne\u2019e hanesan asiste\u0301nsia loji\u0301stika ba ita nia\nkandidatu sira no ida ne\u2019e la\u2019o\u0301s Timor-Leste de\u2019it maka halo hanesan ne\u2019e,\nmaibe\u0301 nasaun demokra\u0301tika hotu-hotu iha maneira atu halo nusa apoiu nia\nkandidatu sira ne\u2019ebe\u0301 iha kapasidade no serve ukun nasaun\u201d, nia sublin\u0303a."}, {"text_idx": "#000048", "text": "Sikun seluk hanesan,kandidatu Prezidente Repu\u0301blika\n(PR), peri\u0301odu 2022-2027, Virgi\u0301lio da Silva Guterres \u201cLamukan\u201d dehan, kona-ba\u0301\nsubsi\u0301diu ne\u2019ebe\u0301 estadu fo\u0301 ba kada kandidatu sira ne\u2019e tuir lei ne\u2019ebe\u0301 maka iha\nona no hanesan kandidatu ida pasti\nestadu mo\u0301s ekivale\u0301nsia ba votu ne\u2019ebe\u0301"}, {"text_idx": "#000049", "text": "ba kandidatu ne\u2019e lei iha ona, ne\u2019ebe\u0301 estadu kontinua selu ida ne\u2019e, pasti ha\u2019u\nmo\u0301s kandidatu PR ida, ema mo\u0301s ekivale\u0301nsia ba votu ne\u2019ebe\u0301 ha\u2019u hetan iha\neleisaun ne\u2019ebe\u0301 mai no estadu sei selu.\nOsan subsi\u0301diu ida ne\u2019e ha\u2019u sei la tau iha ha\u2019u nia bolsu atu lori ba\niha uma, osan ne\u2019e atu halo ssaida?."}, {"text_idx": "#000050", "text": "\u201cHa\u2019u nia ekipa susesu no volunta\u0301riu sira maka\nhatene, osan atu tau iha ne\u2019e no fo\u0301 ba ema ruma, ne\u2019e ha\u2019u nia ekipa susesu\nsira maka sei deside, no ha\u2019u sei la deside\u201d, nia sublin\u0303a."}, {"text_idx": "#000051", "text": "Kandidatu PR ne\u2019e konsidera, subsi\u0301diu ne\u2019e ladi\u2019ak,\ntanba la eduka, ema nia direitu ne\u2019e, la\u2019o\u0301s selu ho osan, ema nia diretu, se\nekivale\u0301nsia ho osan, povu Timor nia direitu ne\u2019e uluk Indone\u0301zia mai fakar osan\nhodi halo dezenvolvimentu iha Timor ne\u2019e loos ona, la presiza fo-an ba mate no"}, {"text_idx": "#000052", "text": "\u201cIha artigu 75 ne\u2019e hateten ha\u2019u elejivel, atu\nkandidata-an ba Prezidente Repu\u0301blika, ha\u2019u nia tinan liu 35, ha\u2019u sidadaun\noriginal Timor-Leste nian, depois ha\u2019u prenxe krite\u0301riu, tanba iha proponente\n5000 ne\u2019ebe\u0301 apoiu ha\u2019u, ne\u2019ebe\u0301 sidadaun nia diretu ne\u2019e ita labele ekivale ba"}, {"text_idx": "#000053", "text": "Kandidatu PR haktuir, razaun simplesmente poli\u0301tiku\nkandidata-an ba prezidente, ne\u2019e la\u2019o\u0301s espasu atu buka riku no la\u2019o\u0301s espasu atu\nkoko sorte, maibe\u0301 ne\u2019e ezersisiu direitu hanesan sidadaun ida, atu asume\nresponsabilidade ne\u2019e mak hetan fiar hosi eleito\u0301r."}, {"text_idx": "#000054", "text": "\u201cEntaun ha\u2019u kandidatu-an ne\u2019e la hanoin atu ezije\nba estadu atu selu ha\u2019u, bainhira ha\u2019u hetan votu. Se ha\u2019u hetan ka la hetan\nvotu, ha\u2019u hetan di\u2019ak ou la hetan,\ntanba ha\u2019u laiha kapasidade atu konkista\nvotu elitores sira nian. Ne\u2019ebe\u0301 lakon ona ne\u2019e lakoi estadu atu selu fila fali"}, {"text_idx": "#000055", "text": "Entaun prontu lakon ona ne\u2019e lakohi atu estadu selu\nfila fali ida ne\u2019e, kuandu estadu selu fila fali ida ne\u2019e, nu\u2019udar sidadaun\nkontribusaun ba estadu ne\u2019e saida, Se fo\u0301\nsubsi\u0301diu ba kada kandidatu ikus mai saida, ema barak maka hakarak kandidata-an\nba Prezidente Repu\u0301blika, ne\u2019ebe\u0301 hanoin atu ba buka osan de\u2019it, la\u2019o\u0301s hanoin atu\nba asume responsabilidade ne\u2019ebe\u0301 hetan."}, {"text_idx": "#000056", "text": "\u201cSe ha\u2019u maka sai prezidente ha\u2019u sei la konkorda,\nha\u2019u sei husu atu revoga lei ida ne\u2019e atu labele iha ekivale\u0301nsia ba ema nia\ndireitu sira ne\u2019e ho osan. Se la sai prezidente, ha\u2019u kontinua halo advokasia\nkona-ba subsi\u0301diu ne\u2019e, atu estadu labele fakar tan osan ba iha kada kandidatu"}, {"text_idx": "#000057", "text": "Diretu ne\u2019e ema labele fan, direitu ida ne\u2019e hetan,\ntanba nia asua\u2019in sira fakar raan, haklekar ruin no mate maka foin hetan."}, {"text_idx": "#000058", "text": "\u201cMaibe\u0301 agora mai tiha ita ba ekivale ba fali osan\nhalo saida, ha\u2019u pesosalmente ha\u2019u rejeita kona-ba subsi\u0301diu ba kandidatu Sira"}, {"text_idx": "#000059", "text": "prezidente ha\u2019u sei revoga lei kona-ba subsi\u0301diu ba kandidatu Prezidente\nrepu\u0301blika nian ne\u2019e\u201d, nia esplika."}, {"text_idx": "#000060", "text": "Parte seluk, Prezidente Komisaun A ne\u2019ebe\u0301 trata\nasuntu Konstitusiona\u0301l no Justisa, Joaquim dos Santos hatete, Lei eleitora\u0301l\nprezidensia\u0301l nian la\u0301 ko\u2019alia kona-ba subsi\u0301diu, so\u0301 subsi\u0301diu iha lei eleitora\u0301l"}, {"text_idx": "#000061", "text": "\u201cSo\u0301 iha lei eleitora\u0301l parlamenta\u0301r iha lei Nu. 9/2017\nkona-ba eleisaun parlamenta\u0301r, iha ne\u2019eba\u0301\ndehan katak, subsi\u0301diu ida ne\u2019ebe\u0301 estabelese ba partidu poli\u0301tiku sira\nhosi dollar 1 USD to\u2019o 10 USD kabe ba ida ne\u2019ebe\u0301 mak atu fiksa loloos governu\nmak tenke halo fali diploma para fiksa. Esperie\u0301nsia ba kotuk governu fiksa dollar 4 USD kada votu."}, {"text_idx": "#000062", "text": "Nia afirma,Ida mak ko\u2019alia kona-ba subsi\u0301diu\neleitora\u0301l, ne\u2019e ba\u0301 partidu poli\u0301tiku ne\u2019ebe\u0301 ultrapasa ona barreira. Lei fo\u0301\ngarante partisipasaun poli\u0301tika, agora prosesu kandidatura la\u0301 iha subsi\u0301diu\nkampan\u0303a, so depois iha eleisaun governu foin fo\u0301 subsi\u0301diu, maibe\u0301 ba\u0301 sira ne\u2019ebe\u0301"}, {"text_idx": "#000064", "text": "Kandidatura sira ba eleisaun prezidensia\u0301l 2022 lakon\nka manan sei nafatin hetan osan basa kada votu ida sei hetan osan hamutuk\ndollar 4 USD. Montante dollar 4 USD la\u2019o\u0301s atu fo\u0301 ba sidadaun sira ne\u2019ebe\u0301 vota,\nmaibe\u0301 fo\u0301 ba kandidatura sira tuir lei eleisaun prezidensia\u0301l nian."}, {"text_idx": "#000065", "text": "Lei eleisaun prezidensia\u0301l (No. 6/2006) hatuur katak\nperi\u0301odu kampan\u0303a eleisaun prezidensia\u0301l sei hala\u2019o durante loron sanulu-resin-lima,\nenkuantu ba eleisaun parlamenta\u0301r, bazeia ba lei no. 7/2006, peri\u0301odu kampan\u0303a\ndura loron tolu-nulu (fulan ida)."}, {"text_idx": "#000066", "text": "Diferensa tempu kampan\u0303a ne\u2019e implika mo\u0301s ba durasaun\nperi\u0301odu mak sei konsidera legal ba gastu sira ne\u2019ebe\u0301 tenke kobre iha relato\u0301riu"}, {"text_idx": "#000067", "text": "konsidera legal ka la-legal depende ba loron gastu ne\u2019e akontese, monu ka lae"}, {"text_idx": "#000069", "text": "Kandidatura sira ne\u2019e mai kedas iha lei kona-ba\neleisaun prezidensia\u0301l, foin daudaun ne\u2019e mo\u0301s lei ne\u2019e la sofre alterasaun.\nPortantu kandidatura sira ne\u2019ebe\u0301 konkore kontinua iha direitu (subsi\u0301diu) ida"}, {"text_idx": "#000070", "text": "\u201cIha lei Nu. 4/2017 kona-ba eleisaun prezidensia\u0301l\nne\u2019e foin daudaun iha apresiasaun la altera lei kona-ba subsi\u0301diu ba kandidatura\nne\u2019ebe\u0301 konkore iha eleisaun prezidensia\u0301l, entaun subsi\u0301diu ne\u2019e kontinua iha\ndepois mais tarde sei estabelese ho diploma governu, tuir lei dehan hanesan"}, {"text_idx": "#000071", "text": "Subsi\u0301diu ba kandidatu prezidensia\u0301l ne\u2019e sei\nekiparadu ho partidu poli\u0301tiku sira, partidu poli\u0301tiku sira uluk hetan 4 USD kada\nvotu no kandidatu prezidensia\u0301l mo\u0301s hanesan ne\u2019e."}, {"text_idx": "#000072", "text": "Direitu atu halo alterasaun ba kualke\u0301r lei ne\u2019e\nkompete\u0301nsia iha o\u0301rgaun lejizlativa no o\u0301rgaun ezekutivu kria diploma ida\nfortifika maibe\u0301 kuandu la altera hodi fo\u0301 dalan ba o\u0301rgaun ezekutivu halo\nproposta maka to\u2019o ne\u2019ebe\u0301 de\u2019it nafatin eziste."}, {"text_idx": "#000073", "text": "Orsamentu ne\u2019e hosi Orsamentu Jera\u0301l Estadu, tanba\ngovernu iha lei Nu. 4/2017 kona-ba eleisaun prezidensia\u0301l ne\u2019e foin daudaun iha\napresiasaun la altera lei kona-ba subsi\u0301diu ba kandidatura ne\u2019ebe\u0301 konkore iha"}, {"text_idx": "#000074", "text": "eleisaun remata foin ministe\u0301riu finansas halo pagamentu ba kandidatu sira\nne\u2019ebe\u0301 hetan votu iha eleisaun prezidensia\u0301l ne\u2019e."}, {"text_idx": "#000075", "text": "Iha ne\u2019eba\u0301 la dehan atu hetan votu hira, dehan de\u2019it\nsira ne\u2019ebe\u0301 partisipa iha votu ne\u2019ebe\u0301 iha, ne\u2019e rekompensa ho 4 USD. Maibe\u0301 ida\nne\u2019e depois pagamentu mo\u0301s bazeia votu ne\u2019ebe\u0301 maka sira hetan."}, {"text_idx": "#000076", "text": "Prezidente CNE dehan, ho osan subsi\u0301diu ne\u2019ebe\u0301 maka\nba kandidatu sira ne\u2019e, la\u2019o\u0301s kompete\u0301nsia CNE nian, maibe\u0301 ne\u2019e kompete\u0301nsia\ngovernu no parlamentu nasiona\u0301l nian."}, {"text_idx": "#000077", "text": "\u201cHa\u2019u hanoin ne\u2019e la\u2019o\u0301s kompete\u0301nsia CNE nian, maibe\u0301\nne\u2019e kompete\u0301nsia governu nian no parlamentu nian, tanba sira tetu tiha ona mak\nsira deside no CNE implementa de\u2019it katak lei ko\u2019alia subsi\u0301diu ba sira tuir\nnu\u0301meru ne\u2019ebe\u0301 iha, CNE la\u2019o tuir de\u2019it\u201d, nia tenik."}, {"text_idx": "#000078", "text": "Kandidatura sira ne\u2019ebe\u0301 hetan hotu votu sira iha\ndireitu hetan dollar 4 USD, tanba implementa tiha ona tinan lima liu ba ne\u2019e,\ntratamentu hanesan, lei ne\u2019e la muda."}, {"text_idx": "#000079", "text": "Subsi\u0301diu fo\u0301 ba kandidatu sira depois de eleisaun\nhodi hatene kandidatu sira nia votu, fo\u0301 subsi\u0301diu mo\u0301s tuir subsi\u0301diu ne\u2019ebe\u0301 iha."}, {"text_idx": "#000080", "text": "Biban ne\u2019e mos eis kandidatura presidente RDTL iha\nperi\u0301odu 2017-2022, Jose\u0301 Neves \u2018Samalarua\u2019 konsidera sidadaun ne\u2019ebe\u0301\nkandidata-an ba Prezidente Repu\u0301blika labele haree ba subsi\u0301diu maibe\u0301 tenke iha"}, {"text_idx": "#000081", "text": "kandidatu seidauk iha desizaun ba subsi\u0301diu, lei hatete jera\u0301l de\u2019it hosi\ndollar 1 USD to\u2019o 10 USD, agora atu deside to\u2019o hira ne\u2019e desizaun hosi governu, tanba ne\u2019e ha\u2019u lakohi\nko\u2019alia kandidatu ida hetan hira, depende governu deside, Maibe\u0301 iha tempu\nne\u2019eba\u0301 eleisaun hotu tiha maka governu foin deside, iha ne\u2019eba\u0301 dollar 4 USD\nkada votu ida, mais ha\u2019u kandidatu-an, la\u2019o\u0301s tanba bazeia ba dollar 4 USD,\nmaibe\u0301 responsabilidade\u201d, dehan Samalarua iha uma komunikasaun parlamentu"}, {"text_idx": "#000082", "text": "Nia hatutan, responsabilidade ba kargu iha estadu,\nhanesan Prezidente Repu\u0301blika, Xefe estadu, komandante supremu forsa armada,\nkargu bo\u2019ot ne\u2019ebe\u0301 makaas liu iha estadu direitu demokra\u0301tiku Timor-Leste."}, {"text_idx": "#000085", "text": "Nune\u2019e mo\u0301s nia fundamenta, sai kandidatu presidente\nrepu\u0301blika nia regra ba\u0301ziku maka konstituisaun hatete, primeiru idade tenke\ntinan 35, segundu tenke uza nia kompete\u0301nsia tomak iha konstituisaun katak,\nninia kbiit, matenek forsa hotu-hotu tenke uza hanesan prezidente repu\u0301blika,\nterseiru maka nia tenke halibur apoiante mi\u0301nimu rihun 5 hosi munisi\u0301piu"}, {"text_idx": "#000086", "text": "\u201cOsan la\u2019o\u0301s sai krite\u0301riu, ma\u0301s iha ema balun bele iha\nhanoin hanesan ne\u2019e katak, manan ka lakon ha\u2019u tenke hetan subsi\u0301diu dollar 4\nUSD, ne\u2019e la\u2019o\u0301s sidadaun responsavel, maibe\u0301 sidadaun hakarak halo nego\u0301siu hodi\nhetan benefi\u0301siu privadu ou estadu ninia\nkargu boot ida ne\u2019e\u201d, Jose\u0301 sublin\u0303a."}, {"text_idx": "#000087", "text": "Nia dehan, atu kandidatu-an ba prezidente repu\u0301blika\ntenke prepara osan rasik, depois prosesu hetan apoiu husi kolega sira,\npreparasaun ne\u2019e maka hanesan mate\u0301ria ba kampan\u0303a, loji\u0301stika, transporte,\nkombustivel, hoteladas, administrasaun lubuk ida ne\u2019ebe\u0301 presiza, maibe\u0301 barak"}, {"text_idx": "#000088", "text": "\u201cOsan ida ne\u2019ebe\u0301 maka ha\u2019u hetan barak liu selu ba\nmaterial sira ne\u2019ebe\u0301 produ\u0301s durante kampan\u0303a, tanba ha\u2019u nia osan rasik\nmaizumenus hosi rihun 35 USD, ne\u2019e destinadu loos ba kampan\u0303a, husi total ida\nne\u2019e maka ha\u2019u uza ba kampan\u0303a, depois subsi\u0301diu\nne\u2019ebe\u0301 ha\u2019u hetan ne\u2019e rihun 40 USD, atu hanesan hela gastu ne\u2019ebe\u0301 ha\u2019u\ntau rasik no lubuk ida ne\u2019ebe\u0301 kolega sira fo\u0301 apoiu, entaun osan ida ne\u2019e gastu\nliu ba mate\u0301ria kampan\u0303a\u201d, nia dehan."}, {"text_idx": "#000089", "text": "Nia hatete, ida ne\u2019e kargu estadu nian, tanba ne\u2019e\nestadu tenke tau duni subsi\u0301diu ne\u2019e normal, agora ida ne\u2019ebe\u0301 kandidatu-an maka\ntenke haree, nia haree ba subsi\u0301diu ka haree ba responsabilidade, hanesan\nsidadaun ida atu kontribui ba estadu, konkore ba presidente repu\u0301blika, nia\nobjetivu maka hala\u2019o kna\u2019ar ne\u2019e ho loos."}, {"text_idx": "#000090", "text": "Tuir nia, estadu fo\u0301 apoiu ne\u2019e ajuda de\u2019it, tanba\nkargu ne\u2019e estadu nian no fasilita mo\u0301s rekursu hotu-hotu, hanesan partidu\npoli\u0301tiku sira mo\u0301s hetan subsi\u0301diu, tanba nia kompete ba kargu estadu nian,\nkandidatu mo\u0301s bele hetan mais tenke ser natoon de\u2019it para labele abuzu."}, {"text_idx": "#000091", "text": "Ne\u2019e desizaun governu ida uluk ne\u2019e, VII governu\nmaka hatete dollar 4 USD, ma\u0301s governu seluk bele muda no bele hatu\u0301n, ma\u0301s buat\nimportante ida maka subsi\u0301diu ne\u2019e tenke haree mo\u0301s ho krite\u0301riu ida ne\u2019ebe\u0301 maka\nkandidatu ida idak kaer para kandidatu-an, kandidatu ida tenke lori apoiante\nrihun lima hodi ba rejista hanesan kandidatu."}, {"text_idx": "#000092", "text": "\u201cKandidatu ne\u2019ebe\u0301 hetan apoiante rihun lima, nia\ntenke hetan votu mi\u0301nimu rihun 5 liu, se ita rejistu hanesan depois nia votu\nmenus signifika ita rejistu ho dadus ne\u2019ebe\u0301 falsu, tanba ema vota ne\u2019e ki\u2019ik"}, {"text_idx": "#000093", "text": "\u201cApoiante mais ne\u2019e rihun lima, ne\u2019e nusa maka tun\nfali ba rihun 2 ou rihun 4. Hirak hanesan ne\u2019e tuir ha\u2019u nia opiniaun la merese\nhetan subsi\u0301diu, atu hetan subsi\u0301diu tenke ser hetan rihun lima ba leten ne\u2019e\npara eduka ema, la\u2019o\u0301s tan osan, tenke iha responsabilidade ba kargu ida\u201d, nia"}, {"text_idx": "#000095", "text": "Naunil Me\u0301dia (Di\u0301li),Tuir rekezitus balu ne\u2019ebe\u0301 iha,\nsidadaun ida atu kandidata aan ba Prezidente Repu\u0301blika mak tenki ho eleitor ka\napoiante mi\u0301nimu 5000 kada kandidatu. Iha kompetisaun ba eleisaun prezidensial\ntinan 2022 to\u2019o 2027, kandidatu ne\u2019ebe\u0301 kompete hamutuk na\u2019in 16, ne\u2019ebe\u0301 mai\nhosi partidu poli\u0301tiku sira inklui kandidatu independente."}, {"text_idx": "#000096", "text": "Hafoin kompete iha eleisaun primeira volta hosi\nkandidatu na\u2019in 16 ne\u2019e, ikus mai tenki hakat ba segunda volta hosi kandudatu\nna\u2019in rua ne\u2019ebe\u0301 mak hetan votus barak liu tan sira la prense hodi manan\nmaioria ho 50% + 1 votu. Tan ne\u2019e mak iha segunda volta, kompete hosi kandidatu\nne\u2019ebe\u0301 manan ho votu barak liu mak Dr. Jose\u0301 Ramos Horta, ho votus 303.477 ou\n46,56%, tuir fali mak Dr. Francisco Guterres \u2018Lu-Olo\u2019 ho votus, 144.282 ou"}, {"text_idx": "#000097", "text": "Hosi votu refere, kandidatu sira iha direitu hetan\nsubvensaun ba votu ne\u2019ebe\u0301 mak hetan ho montante $4,00 ba kada votu. Tan ne\u2019e\nmontante orsamentu ne\u2019ebe\u0301 kandidatu na\u2019in 16 ida-idak hetan hosi rezultadu\neleisaun primeira volta ba total votante ne\u2019ebe\u0301 vota ba sira no sei multiplika"}, {"text_idx": "#000098", "text": "Konforme haktuir dekretu lei nu\u0301meru 6/2018, 14\nMarsu, konaba\u0301 fixa valor subvensaun hosi estadu ba kandidatu Prezidente\nRepu\u0301blika ba kampan\u0303a eleitoral. Iha artigu 2 konaba\u0301 subvensaun, iha pontu ida\n(1) hatete, kada kandidatu prezidensial iha direitu atu simu subvensaun estadu\nba kampan\u0303a eleitoral ho valir $4,00 kada votu ne\u2019ebe\u0301 hetan."}, {"text_idx": "#000099", "text": "Iha pontu rua (2) haktuir, ka\u0301lkulu valor total\nsubvensaun ne\u2019ebe\u0301 estadu fo\u0301 ba kada kandidatu prezidensial, bazeia ba nu\u0301meru\ntotal votu ne\u2019ebe\u0301 hetan, sei realiza ho baze ba akordaun judisia\u0301l va\u0301lida ba\nvotasaun dahuluk ho proklama rezultadu eleitoral iha termu nu\u0301. 1, artigu 48,"}, {"text_idx": "#000100", "text": "Iha artigu 3, iha dekretu lei hanesan konaba\u0301 pagamentu\nsubvensaun, valor subvensaun ne\u2019ebe\u0301 previstu iha artigu anterior, sei selu ba\nkada kandidatu Prezidensial to\u2019o loron 30 hafoin publikasaun iha Jornal da\nRepu\u0301blika, bazeia ba akordaun judusia\u0301l hosi artigu anterior."}, {"text_idx": "#000102", "text": "Pozisaun da-neen okupa hosi kandidatu Anacleto Bento\nFerreira (P-PDRT) ho nu\u0301meru sorteiu 5, ho votantes 13.205 (2.03%), osan ne\u2019ebe\u0301"}, {"text_idx": "#000105", "text": "Hosi total votus va\u0301lidu kandidatu na\u2019in 16 ne\u2019e mak\nrefere hosi total eleitores ne\u2019ebe\u0301 rejista iha STAE 859.613, no ne\u2019ebe\u0301 konfirma\nhirak ne\u2019e hotu kompostu hotu sentru votasaun 1200 iha Timor laran tomak inklui\nsetru votasaun sira iha diaspora. Jornalista"}, {"text_idx": "#000109", "text": "Leave a Reply Cancel reply"}]